פסטה שילדים אוהבים - סוגת להכין באהבה
מנה קלילה וטעימה שמכינים מהר ואוהבים לזלול – גם קטנים וגם גדולים אוהבים פסטה במיוחד. קבלו רעיונות לשימושים טעימים ומזינים במשפחת הפסטה של סוגת
פסטה היא בת בית קבועה ואהובה במטבח הישראלי, שכבר קשה לחשוב עליה כעל מאכל איטלקי. אפילו הילדים הבררנים ביותר לא יסרבו למנת פסטה טעימה והיא אהובה במיוחד גם על ההורים, לא רק בגלל הטעם אלא גם בגלל שהיא קלה ומהירה להכנה. לפסטה אפשר להוסיף מגוון גדול של רטבים, שכמה מהם אהובים במיוחד על ילדים.
למרות שהכי כיף לאכול פסטה שיצאה הרגע מהסיר, קל מאד להכין פסטה מראש ולשלוף אותה ברגע הנכון כשהילדים חוזרים רעבים מהים, מהבריכה או מיום לימודים. מבשלים את הפסטה למידת העשייה הרצויה, מזלפים מעט שמן זית, מערבבים ומאחסנים בקופסא במקרר. ניתן להכין בנפרד גם רוטב ולשמור אותו באותו אופן או להשתמש ברטבים איכותיים מוכנים. כדי לחמם את הפסטה שהכנתם מראש הכי קל ומהיר להניח אותה במסננת ולצקת עליה מים רותחים.
הילדים מבקשים פסטה? כך תוכלו לנצל את ההזמנות להעשיר את המנה הבסיסית בערכים תזונתיים וטעמים מעניינים:
נסו לטחון את הרוטב – ילדים שלא אוהבים "חתיכות" ישמחו לקבל רוטב עגבניות חלק וקטיפתי עם הפסטה שלהם, שאפשר להעשיר בשמנת לבישול חלבית או צמחית. זאת הזדמנות לשלב ברוטב ירקות נוספים כמו קישוא מבושל ובצל, שיתחברו אליו בקלות ויעברו את מחסום סרבני הירקות.
רוטב פסטו – תופתעו לגלות ש"פסטה ירוקה" יכולה בקלות להפוך ללהיט אצלכם במטבח. פסטו כמובן לא חייב להיות רק מבזיליקום ואפשר לשלב בו עלי תרד עדינים, פטרוזיליה ואפילו קצת מנגולד שיהפכו יחד למשחה ירוקה טעימה ומזינה.
רוטב שמן זית – אלי אוליו הוא רוטב איטלקי קלאסי של שמן זית ושום אבל בהחלט אפשר להעשיר אותו ברצועות פלפלים בכל מיני צבעים וזיתים שחורים וירוקים כדי להפוך אותו ליותר צבעוני ומזמין.
פשטיפסטה – לא תמיד ילדים אוהבים פשטידות אבל לפשטידת פסטה קשה להם לסרב. הכינו מאפה פסטה ושלבו בו גזר מגורד, עגבניות, בצל ועוד. קל להכין מאפה כזה מראש ולחמם אותו לפי הצורך תוך דקות.
סלט פסטה – אחת הדרכים הכיפיות ליהנות מפסטה טעימה בכל מקום: בים, בפיקניק ואפילו בגן או בבית הספר. הכינו לילדים סלט עשיר עם הירקות והתוספות שהם אוהבים: זיתים, עגבניות שרי, גרגירי תירס, גבינה מלוחה ועוד.
והכי חשוב – אל תשכחו לגוון בצורות ולהכין פעם צדפות, פעם צינורות ופעם פרפרים!